ນະຄອນຫຼວງວຽງຈັນ, ວັນທີ 23 ມິຖຸນາ 2022
ສົມເດັດ ພຣະຣາຊາ,
ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄຳຊົມເຊີຍອັນອົບອຸ່ນ ແລະ ພອນໄຊ ອັນປະເສີດ ມາຍັງ ສົມເດັດ ພຣະຣາຊາ ແລະ ປະຊາຊົນ ລຸກຊຳບວກ ທຸກຖ້ວນໜ້າ ເນື່ອງໃນໂອກາດວັນຊາດ ແຫ່ງ ຣາຊະອານາຈັກ ລຸກຊຳບວກ.
ນະຄອນຫຼວງວຽງຈັນ, ວັນທີ 13 ມິຖຸນາ 2022
ສົມເດັດ ພະລາຊິນີ ທີ່ນັບຖື,
ເນື່ອງໃນໂອກາດແຫ່ງການສະເຫຼີມສະຫຼອງວັນຄ້າຍວັນປະສູດຄົບຮອບ 96 ພັນສາ ແລະ ວັນຄົບຮອບ 70 ປີ ແຫ່ງ ການຂຶ້ນຄອງຣາຊະບັນລັງ ຂອງ ສົມເດັດ ພະລາຊິນີ, ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງ ສົມເດັດ ພະລາຊິນີ ແລະ ຜ່ານສົມເດັດ ພະລາຊິນີ ໄປຍັງ ປະຊາຊົນເພື່ອນມິດ ແຫ່ງ ສະຫະຣາຊະອານາຈັກ ອັງກິດ ແລະ ອຽກລັງເໜືອ ທຸກຖ້ວນໜ້າ.
ນະຄອນຫຼວງວຽງຈັນ, ວັນທີ 10 ມິຖຸນາ 2022
ພະນະທ່ານ,
ໃນນາມປະຊາຊົນລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສະແດງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດ ມາຍັງ ພະນະທ່ານ ແລະ ປະຊາຊົນ ປອກຕຸຍການ ທຸກຖ້ວນໜ້າ ເນື່ອງໃນໂອກາດວັນຊາດ ແຫ່ງ ສາທາລະນະລັດ ປອກຕຸຍການ.